Bătaia e ruptă din PIB. România are o problemă veche, rușinoasă și scumpă – violența împotriva femeilor.
Violența contra femeilor ne costă 12 miliarde de euro. Costurile se ridică la 5% din PIB, mai mult decât Educația și Armata. 1 din 3 femei de peste 15 ani a fost victimă a violenței în UE. Cel mai mare cost derivă din reducerea calității vieții victimei. Costul violenței împotriva femeilor e cel mai ridicat în Germania.
Violența contra femeilor ne costă 12 miliarde de euro, adică 5% din PIB, mai mult decât Educația și Armata.Costurile la nivelul Uniunii Europene se ridică la 290 de miliarde de euro pe an, potrivit unui studiu al Institutului European pentru Egalitatea de Șanse. Una din trei femei de peste 15 ani din UE a fost victima violenței fizice și/sau sexuale, iar 22 de procente au fost agresate de partenerul intim.Cel mai mare cost derivă din reducerea calității vieții victimei din cauza traumelor fizice și emoționale suferite în urma infracțiunii: 56%, urmat de cel al serviciilor judiciare penale: 21 de procente și de producția economică nerealizată: 14%. Rezultatele sunt cu o treime mai mari decât estimările anterioare. Costul violenței împotriva femeilor e cel mai ridicat în Germania: 54 de miliarde, Franța-43 și Italia-38.